text: En tredjedel af økologiske landmænd overvejer at opgive
  14 januar 2014 kl. 18.03
  Økologiske mælkeproducenter har det så svært, at en tredjedel af de sydjyske landmænd overvejer at opgive.
  Det viser en undersøgelse, som Økologisk Landsforening har lavet.
  Af 123 økologiske mælkeproducenter (ca. en fjerdel af alle øko-mælkeproducenter) i primært Sønderjylland svarer næsten en tredjedel, at de går med overvejelser om at opgive.
  Derfor har mælkeproducenter og Økologisk Landsforening udarbejdet en Aktionsplan, der skal sætte en stopper for frafald af økologiske mælkeproducenter. 
  Den stiller krav til politikere, detailhandelen, banker og mælkeproducenterne selv.
  Enhedslisten har netop kaldt fødevareminister Dan Jørgensen i samråd på baggrund af foreningens forslag.
  